text: 25-årig forsvarsspiller til Esbjerg
  30 april 2014 kl. 11.11
  Fodboldklubben Esbjerg fB har i dag offentliggjort at den har hentet den 25-årige HB Køge-forsvarsspiller Eddi Gomes.
  Han tiltræder i klubben til sommer, når klubben mister forsvarsprofilerne Peter Ankersen og Kian Hansen.
  Eddi Gomes er en 196 cm høj central forsvarsspiller med rødder i det afrikanske land Guinea-Bissau. Indtil januar sidste år spillede han i 2. divisionsklubben Herlev, og er siden blevet en profil på HB Køges hold i 1. division.
  - Eddi Gomes har gjort det rigtig godt for HB Køge og er blevet en forsvarsprofil i NordicBet Ligaen (1. division red.). Han er fysisk stærk, god i duel- og luftspillet og er endvidere meget hurtig. Han sætter en ære i at forsvare målet, siger cheftræner Niels Frederiksen i en pressemeddelelse.
  